שיר לזמר
שיר לזמר הקולח שיוצא לי מן הלב,; את לבי רק הוא פותח ואותו אני אוהב.; מהשחר עד הלילה מתנגן הוא בדמי,; לבבי הוא משמח וברון אשא קולי.; שיר לזמר בין ערביים,; שיר לזמר עם זריחה; שיר לזמר כל הלילה,; שיר שבא לי בברכה.; שיר לזמר מהשחר,; שיר עד בוא הדמדומים; שיר לשיר בצהריים,; שיר לאור הכוכבים.; שיר לזמר השמח, הפותח לבבות; על כוס-יין ועל בירה ופורחות האהבות; כי אותו ישיר הנער עוד ועוד לנערה; שבחר לבו הפעם ורק בו היא בחרה.; שיר לזמר בין ערביים...; שיר לזמר הפורח בקרבי כל הימים,; ענפים רבים שולח ומכה בי שורשים.; כל חיי אותו אשירה לשמח אנשים,; בלעדיו, אני יודע, החיים כל-כך קשים.; שיר לזמר בין ערביים...; 